Bărbatul care a ameninţat că îl va omorî pe Donald Trump a fost condamnat la închisoare. Cât va sta după gratii.
În 2018, Donald Trump a primit o scrisoare în care era ameninţat cu moartea. Pe lângă scrisoare, a mai primit şi un praf de culoare albă, despre care se credea că e antrax. Bărbatul care a trimis scrisoarea a fost condamnat la nouă ani de închisoare.
Un bărbat din Connecticut, care a pledat vinovat pentru o serie de infracţiuni, inclusiv trimiterea unei scrisori cu pudră albă, în care ameninţa că îl va ucide pe Donald Trump, a fost condamnat la nouă ani de închisoare, relatează Independent.Bărbatul, pe numele său Gary Joseph Gravelle, în vârstă de 53 de ani, a pledat vinovat pentru şapte acuzaţii legate de ameninţări pe care le-a făcut în septembrie 2018.La începutul lui septembrie 2018, Gravelle i-a trimis lui Donald Trump o scrisoare în care ameninţa că îi va lua viaţa. Scrisoarea era însoţită de un praf de culoare albă, despre care Gravelle susţinea că era antrax. Gravelle a mai trimis scrisori similare către ofiţeri federali, medici şi către o cooperativă de credit.Gravelle a fost arestat pe 8 septembrie 2018 şi anterior a mai fost închis, tot pentru ameninţări, în 2010.